	Pirkimo sąlygų 
	3 priedas

LENGVŲJŲ AUTOMOBILIŲ (BE VAIRUOTOJŲ) NUOMOS 
VIEŠOJO PIRKIMO–PARDAVIMO SUTARTIES PROJEKTAS

2026 m.          d. Nr. VP1-
Vilnius

Socialinių paslaugų priežiūros departamentas prie Socialinės apsaugos ir darbo ministerijos, įstaigos kodas 191717258, A. Vivulskio g. 13, 03162 Vilnius, atstovaujamas _____________ (pareigos, vardas, pavardė), veikiančio pagal ______________(dokumentas, kurio pagrindu veikia asmuo) (toliau – Pirkėjas), ir 
___________________ (Tiekėjo pavadinimas), įmonės kodas _________, kurios adresas _____________, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama _____________ (pareigos, vardas, pavardė), veikiančio (-ios) pagal ______________ (dokumentas, kurio pagrindu veikia asmuo) (toliau – Tiekėjas), toliau kiekvienas atskirai vadinamas Šalimi, o abu kartu – Šalimis, vadovaudamosi Lietuvos Respublikos viešųjų pirkimų įstatymu ir Mažos vertės pirkimų aprašu, patvirtintu Lietuvos Respublikos viešųjų pirkimų tarnybos direktoriaus 2017 m. birželio 28 d. įsakymu Nr.1S-97 „Dėl Mažos vertės pirkimų tvarkos aprašo patvirtinimo“ (kartu su pakeitimais), sudarė Lengvųjų automobilių (be vairuotojų) nuomos viešojo pirkimo–pardavimo sutartį (toliau – Sutartis) ir susitarė dėl toliau išvardytų sąlygų.

I SKYRIUS
SUTARTIES OBJEKTAS

Šia Sutartimi Tiekėjas įsipareigoja Sutartyje numatytomis sąlygomis perduoti Pirkėjui lengvuosius automobilius (be vairuotojų) nuomai (toliau – Prekės arba automobiliai), atitinkančias Sutarties 1 priede „Lengvųjų automobilių (be vairuotojų) nuomos techninė specifikacija“ (toliau – Techninė specifikacija) nustatytus reikalavimus bei Tiekėjo pasiūlymą (Sutarties 2 priedas), o Pirkėjas įsipareigoja priimti nuomai tinkamos kokybės Prekes ir už jas sumokėti Sutartyje nustatyta tvarka ir terminais. 

II SKYRIUS
SUTARTIES KAINA IR ATSISKAITYMO TVARKA

Bendra Sutarties kaina – ... Eur (suma žodžiais), įskaitant (tarifo dydis) % pridėtinės vertės mokestį (toliau – PVM) (jei taikoma).
Prekių nuomos kaina atitinka Tiekėjo pasiūlymą, nurodytą Sutarties 2 priede:
	Nuomojamų automobilių 
markė, modelis
	Kiekis
vnt.
	Nuomos laikotarpis, mėnesiais 

	1 (vieno) automobilio 
1 (vieno) mėnesio nuomos kaina, Eur be PVM

	...
	2
	31 
	...



Į Sutarties kainą įeina visi mokesčiai, įskaitant, bet neapsiribojant Prekių pristatymo, grąžinimo, techninio aptarnavimo, remonto bei garantinio aptarnavimo išlaidos, ar kitos išlaidos galinčios turėti įtakos kainai ar galinčios atsirasti vykdant Sutartį.
Sutartyje taikomas fiksuotos kainos kainodaros metodas.
Sutarties kaina (Prekių nuomos kaina) bus perskaičiuojama:
1.1.  dėl PVM tarifo pasikeitimo. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus kainos pokyčius Tiekėjas turi įvertinti teikdamas pasiūlymą;
1.1.1. jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Sutartyje nurodytai Prekių kainai, Prekių kaina perskaičiuojamas nekeičiant Prekių kainos be PVM;
1.1.2. perskaičiavimas įforminamas Šalių pasirašomu Susitarimu ir taikomas nuo naujo PVM įvedimo datos (nepriklausomai nuo to, kada pasirašytas Susitarimas).
1.2. Pasikeitus bendram kainų lygiui:
1.2.1. bet kuri Šalis Sutarties galiojimo metu turi teisę inicijuoti Prekių nuomos kainos peržiūrą (keitimą) ne anksčiau kaip po 12 (dvylikos) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Sutarties punktą įsigaliojimo dienos) ir ne daugiau kaip 1 (vieną) kartą per 12 (dvylika) mėnesių; 
1.2.2. Prekių nuomos kaina peržiūrima tik tai Sutarties daliai, kuri nėra išpirkta;
1.2.3. Prekių nuomos kainos perskaičiavimas atliekamas nustatytu periodiškumu, praėjus ne mažiau kaip 12 (dvylikai) mėnesių nuo Sutarties įsigaliojimo dienos, jeigu pagal Valstybės duomenų agentūros viešai Oficialiosios statistikos portale http://osp.stat.gov.lt/ paskelbtus duomenis Lietuvos Respublikos metinė infliacija pasiekia 5 (penkis) ar daugiau procentų arba metinė defliacija pasiekia -5 (penkis) ar mažiau procentų ribą;
1.2.4. Šalis, siekianti Prekių nuomos kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, Valstybės duomenų agentūros interneto svetainėje Oficialiosios statistikos portale paskelbtus duomenis;
1.2.5. Nauja Prekių nuomos kaina apskaičiuojama pagal žemiau pateiktą formulę:
A1= A + (k / 100 x A), kur 
A – Prekių nuomos kaina (Eur be PVM); 
A1 – perskaičiuota (pakeista) Prekių nuomos kaina (Eur be PVM); 
k – metinė infliacija (procentais) pagal Valstybės duomenų agentūros viešai Oficialiosios statistikos portale http://osp.stat.gov.lt/ paskelbtus duomenis.
Apskaičiuotas įkainis „A“ suapvalinamas iki dviejų skaitmenų po kablelio.
1.2.6. Susitarimas dėl Prekių nuomos kainos perskaičiavimo (keitimo) turi būti sudarytas per 20 (dvidešimt) darbo dienų nuo Šalies pateikto tinkamo prašymo perskaičiuoti Prekių nuomos kainą gavimo dienos ir tampa neatskiriama Sutarties dalimi;
1.2.7. Susitarime dėl kainos perskaičiavimo (keitimo) užfiksuojama perskaičiuota Prekių nuomos kaina, kuri pradedama taikyti po susitarimo pasirašymo dienos;
1.2.8. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal Lietuvos Respublikos viešųjų pirkimų įstatymo nuostatas;
1.3. Jei nei viena Šalis neinicijuoja Prekių nuomos kainos perskaičiavimo, Sutartyje nustatyta Prekių nuomos kaina nebus keičiama.
Už praėjusį mėnesį faktiškai tinkamos kokybės išnuomotas Prekes, Pirkėjas moka Tiekėjui fiksuotą mėnesinį nuomos mokestį, nurodytą Sutarties 3 punkte. Jeigu Prekės nuomojamos ne visą mėnesį, nuomos kaina taikoma proporcingai pagal faktiškai nuomojamų dienų skaičių. 
Tiekėjas už nuomojamas Prekes pateikia Pirkėjui PVM sąskaitą faktūrą (sąskaita faktūra pateikiama elektroninėmis priemonėmis per SABIS).
Pirkėjas per 14 (keturiolika) darbo dienų po sąskaitos faktūros gavimo dienos pateikia Nacionaliniam bendrųjų funkcijų centrui (toliau – Centras) paraišką, dėl lėšų pervedimo už faktiškai išnuomotas Prekes. Centras perveda pinigines lėšas į Tiekėjo nurodytą sąskaitą banke per 6 (šešias) darbo dienas nuo paraiškos dėl lėšų pervedimo gavimo.

III SKYRIUS
PREKIŲ KOKYBĖ, PRISTATYMAS IR PRIĖMIMAS

Prekės turi būti pristatytos ir perduotos Pirkėjui 2026 m. gruodžio 1 d., pasirašant priėmimo–perdavimo aktus. Jeigu nuo Sutarties pasirašymo dienos iki nurodytos datos lieka mažiau kaip 5 (penkios) darbo dienos arba Sutartis pasirašoma po šios datos, Prekės turi būti pristatytos ir perduotos Pirkėjui ne vėliau kaip per 5 (penkias) darbo dienas nuo Sutarties pasirašymo dienos. Prekių kokybė privalo atitikti Sutartyje ir jos prieduose nustatytus reikalavimus. 
Prekių pristatymo vieta: F. Vaitkaus g. 61, Gruzdžiai, Šiaulių r. – 1 vnt., Liepų g. 22, Kunioniai, Kėdainių r. – 1 vnt.
Tiekėjas turi suderinti su Pirkėju nuomai pristatytų Prekių perdavimo laiką, kad Pirkėjas galėtų Prekes patikrinti, įsitikinti jos tinkamumu ir įforminti Prekių priėmimą.
Prekių atitikimas Techninėje specifikacijoje nustatytiems reikalavimams vertinamas ir Prekių priėmimas vykdomas pristačius Prekes Pirkėjui. 
Automobilių perdavimas ir priėmimas įforminamas Prekių perdavimo-priėmimo aktu (Tiekėjo pasiūlyta forma), kuris pasirašomas Tiekėjui pristačius Pirkėjui Techninėje specifikacijoje nustatytus reikalavimus atitinkančias Prekes. Nustačius neatitikimus Prekės nepriimamos ir laikoma, kad jos nepristatytos.
Prekių perdavimo-priėmimo akto pasirašymo abiejų Šalių diena laikoma Prekių perdavimo Pirkėjui diena. Nuo Prekių perdavimo-priėmimo akto pasirašymo dienos pradedamas skaičiuoti Prekių nuomos mokestis.
Tuo atveju, jei Prekių priėmimo metu Pirkėjas (Pirkėjo atstovas) pastebi pristatytų Prekių kokybės ir / ar kitus neatitikimus Sutarties ar teisės aktų reikalavimams arba Prekių akivaizdžiai matomą neatitikimą reikalavimams, numatytiems viešojo pirkimo dokumentuose ir šios Sutarties 1 priede, Pirkėjas turi teisę nepriimti Prekės (-ių), akte nurodydamas trūkumus, neatitikimus ir datą. Tokiu atveju Tiekėjas per 5 (penkias) darbo dienas arba kitą Šalių sutartą terminą, pašalina trūkumus savo sąskaita, įskaitant Prekių atsiėmimą ir pakartotinį pristatymą bei tinkamos Prekės perdavimo įforminimą nauju Prekių perdavimo-priėmimo aktu.
Pasibaigus automobilio nuomos laikotarpiui arba nutraukus nuomos sutartį prieš terminą, Tiekėjas įsipareigoja pasiimti automobilius iš Pirkėjo per 3 (tris) darbo dienas tuo pačiu adresu, kur jie buvo priimti nuomai (jeigu šalys nesusitars kitaip), surašant Prekių grąžinimo aktą.
Tiekėjas patvirtina ir garantuoja, kad:
1.4.  jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja, kad pirkimo sutartį vykdys tik tokią teisę turintys asmenys;
1.5. vykdydamas šią veiklą nepažeidžia kitų asmenų teisių ir teisėtų interesų, Prekės neturi paslėptų trūkumų, dėl kurių Prekės negalima būtų naudoti pagal tiesioginę jos paskirtį arba dėl kurių Prekių naudingumas sumažėtų taip, kad Pirkėjas, žinodamas apie tuos trūkumus, arba apskritai nebūtų Prekių pirkęs nuomai, arba nebūtų už jų nuomą mokėjęs Sutartyje nustatytos kainos; 
1.6.  Pirkėjas turi teisę patikrinti pristatytą Prekę ir, jei bus, nurodyti visus Prekių trūkumus, neatitiktis techniniams parametrams arba kokybės reikalavimams, kuriuos jis nustato vizualios apžiūros metu; 
1.7.  Pirkėjo apžiūros metu nurodytus Prekės defektus ar trūkumus, ar neatitiktis techniniams parametrams, pašalins per 5 (penkias) darbo dienas arba kitą Šalių sutartą terminą; 
1.8. atsižvelgiant į tai, kad vykdomas žaliasis pirkimas, Prekės atitinka Techninėje specifikacijoje nurodytus aplinkos apsaugos reikalavimus.

IV SKYRIUS
ŠALIŲ TEISĖS IR PAREIGOS

Tiekėjas įsipareigoja:
1.9.  pristatyti Pirkėjui Sutartyje nustatyta tvarka ir sąlygomis kokybiškas Sutartyje nustatytus reikalavimus atitinkančias, techniškai tvarkingas ir eksploatavimui paruoštas Prekes, per Sutarties 10 punkte nurodytą terminą;
1.10. sudaryti Pirkėjui galimybę pristatytas Prekes patikrinti, įsitikinti jos tinkamumu ir įforminti Prekių priėmimą; 
1.11. kartu su pristatytomis Prekėmis pateikti Prekių perdavimo-priėmimo aktą ir Prekių naudojimo ir priežiūros instrukcijas bei Prekių dokumentus (reikalingus automobilių eksploatacijai); 
1.12.  pristačius Prekes, dalyvaujant Pirkėjo atsakingiems asmenims, jas patikrinti, siekiant įsitikinti, ar Prekės yra tinkamos kokybės;
1.13.  savo sąskaita atlikti nuomai perduotų Prekių techninį aptarnavimą ir remontą, iki automobilių perdavimo Pirkėjui dienos savo lėšomis apdrausti automobilius KASKO ir transporto priemonių valdytojų privalomuoju civilinės atsakomybės draudimu;
1.14. vykdant Sutartį iškilus nesklandumams nedelsiant, bet ne vėliau kaip per 1 (vieną) darbo dieną nuo tokių aplinkybių paaiškėjimo dienos, raštu (elektroniniu paštu) informuoti Pirkėją apie bet kurias aplinkybes, kurios trukdo ar gali sutrukdyti Tiekėjui vykdyti sutartinius įsipareigojimus;
1.15.  vykdyti teisėtus Pirkėjo nurodymus, būtinus tinkamam Sutarties įvykdymui ir (ar) Prekių trūkumų pašalinimui;
1.16. neperduoti ar kitaip neperleisti savo įsipareigojimų pagal Sutartį tretiesiems asmenims be Pirkėjo raštiško sutikimo;
1.17. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
1.18. pateikti pasirašytą iš anksto su Pirkėjo atsakingu atstovu suderintą PVM sąskaitą faktūrą per Sąskaitų administravimo bendrąją informacinę sistemą (SABIS);
1.19. užtikrinti iš Pirkėjo Sutarties vykdymo metu gautos informacijos ir/ar dėl savo funkcijų atlikimo sužinotų asmens duomenų slaptumą, informacijos konfidencialumą bei apsaugą visą Sutarties vykdymo laikotarpį bei neribotą laiką po jo; neatskleisti iš Pirkėjo gautų asmens duomenų tretiesiems asmenims be išankstinio rašytinio Pirkėjo sutikimo, išskyrus atvejus, kai tokią informaciją atskleisti įpareigoja teisės aktai. Visą Sutarties vykdymo metu gautą informaciją ir (ar) duomenis naudoti tik šia Sutartimi prisiimtų įsipareigojimų vykdymui. Šiame punkte nurodytų įsipareigojimų nesilaikymas laikomas esminiu Sutarties pažeidimu. Tiekėjas įsipareigoja atlyginti tiesioginius nuostolius, atsiradusius dėl šiame Sutarties punkte numatytos pareigos nevykdymo ar netinkamo vykdymo;
1.20. Pirkėjui raštu paprašius grąžinti visus iš Pirkėjo gautus, Sutarčiai vykdyti reikalingus dokumentus ir (arba) duomenis (jei tokių būtų);
1.21. nenaudoti Pirkėjo ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
1.22. prisiima visą atsakomybę už pagal Sutartį tvarkomų asmens duomenų apsaugą. Vadovaujantis Centralizuoto viešojo sektoriaus subjektų buhalterinės apskaitos organizavimo tvarkos aprašu, patvirtintu Lietuvos Respublikos Vyriausybės 2018 m. gegužės 23 d. nutarimu Nr. 488 „Dėl centralizuoto viešojo sektoriaus subjektų buhalterinės apskaitos organizavimo tvarkos aprašo patvirtinimo“, Tiekėjo (ar jo darbuotojų) asmens duomenys, nurodyti nuomai pristatytų Prekių perdavimo–priėmimo akte ir sąskaitoje faktūroje (vardas, pavardė, pareigos), Sutarties 9 punkte nurodytų mokėjimų atlikimo ir Pirkėjo finansinės apskaitos tvarkymo tikslais perduodami Centrui, kuris juos tvarko. Pirkėjas, kai asmens duomenys perduodami Centrui, veikia kaip duomenų valdytojas, o Centras veikia kaip duomenų tvarkytojas Pirkėjo vardu;
1.23. pasibaigus Sutarties galiojimui, nedelsiant, bet ne vėliau kaip per 5 (penkias) darbo dienas, sunaikinti visus asmens duomenis ir informaciją, gautą vykdant Sutartį ar susijusią su jos vykdymu (jei tokių būtų), arba grąžinti juos Pirkėjui reikalaujant, išskyrus atvejus, kai Lietuvos Respublikoje galiojančiuose teisės aktuose reikalaujama saugoti asmens duomenis. Kai asmens duomenys yra sunaikinami, Tiekėjas privalo Pirkėjui nedelsiant, bet ne vėliau kaip per 2 (dvi) darbo dienas, raštu pranešti apie šių asmens duomenų ir jų kopijų sunaikinimą;
1.24. atsižvelgiant į tai, kad vykdomas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (2022 m. gruodžio 13 d. įsakymu Nr. D1-401 redakcija), (galiojanti suvestinė redakcija nuo 2026-05-11), 2 priedo 10 punktu, Sutarties vykdymo metu laikytis Techninės specifikacijos 6 punkte nurodytų reikalavimų;
1.25. atsižvelgiant į tai, kad vadovaujantis Lietuvos Respublikos viešųjų pirkimų įstatymo 17 straipsnio 2 dalies 5 punktu, vykdomas socialiai atsakingas pirkimas, kuriame taikomas socialinis kriterijus, Sutarties vykdymo laikotarpiu Tiekėjo darbuotojui, tiesiogiai vykdančiam pirkimo Sutartį, nurodytam Sutarties 2 priede, taikyti bent 2 (dvi) šeimos ir darbo įsipareigojimų derinimo priemones:_____________ (įrašomos nurodytos tiekėjo pasiūlyme);
1.26. Sutarties vykdymo metu, keičiant Sutarties 19.17 papunktyje nurodytą specialistą, kartu su prašymu Pirkėjui pateikti informaciją apie ne mažiau 2 (dviejų) Sutarties 19.19.1-19.19.8 papunkčiuose nurodytų šeimos ir darbo įsipareigojimų derinimo priemonių taikymą ir jų taikymą įrodančius dokumentus;
1.27. Sutarties vykdymo metu, keičiant taikomas šeimos ir darbo įsipareigojimų derinimo priemones, pateikti naujas taikomas Sutarties 19.19.1-19.19.8 papunkčiuose nurodytas šeimos ir darbo įsipareigojimų derinimo priemones ir jų taikymą įrodančius dokumentus:
1.27.1. lankstus darbo grafikas, kai darbuotojas privalo darbovietėje būti fiksuotomis darbo dienos (pamainos) valandomis, o kitas tos dienos (pamainos) valandas gali dirbti prieš ar po šių valandų;
1.27.2. individualus darbo laiko režimas, kai individualus darbuotojo darbo laikas paskirstomas per savaitę;
1.27.3. suskaidytos darbo dienos laiko režimas, kai tą pačią dieną (pamainą) dirbama su pertrauka pailsėti ir pavalgyti, kurios trukmė ilgesnė negu nustatyta maksimali pertraukos pailsėti ir pavalgyti trukmė;
1.27.4. nuotolinis darbas;
1.27.5. sutrumpinta 32 (trisdešimt dviejų) valandų per savaitę darbo laiko norma, už nedirbtą darbo laiko normos dalį paliekant nustatytą darbo užmokestį;
1.27.6. galimybė, esant poreikiui, atsivesti vaiką (įvaikį, globotinį, rūpintinį) į darbovietę ar suteikiama kompensacija už vaiko (įvaikio, globotinio, rūpintinio) priežiūros paslaugas;
1.27.7. bent viena papildoma laisva diena, paliekant nustatytą darbo užmokestį;
1.27.8. suteikiama kompensacija atlygiui, kurį tėvai / artimieji moka ateinančiam slaugytojui ar individualios priežiūros darbuotojui už šeimos narių ar kartu gyvenančių asmenų, kuriems nustatyta nuolatinė slauga ar priežiūra, slaugą / priežiūrą tuo metu, kuomet jie dirba;
1.28. Sutarties vykdymo metu, Pirkėjui paprašius, pateikti Sutarties 19.17 papunktyje nurodytų (šeimos ir darbo įsipareigojimų derinimo priemonių) taikymą įrodančius dokumentus.
Tiekėjo teisės:
1.29. reikalauti, kad Pirkėjas priimtų faktiškai perduodamas tinkamos kokybės, Sutartyje ir jos prieduose numatytus reikalavimus atitinkančias Prekes ir atsiskaitytų už nuomai perduotas Prekes Sutartyje nustatyta tvarka;
1.30. Sutarčiai vykdyti pasitelkti subtiekėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Tiekėjui nebuvo žinomi subtiekėjai, Tiekėjas po Sutarties įsigaliojimo įsipareigoja ne vėliau kaip likus 3 (tris) darbo dienoms iki Sutarties etapo, kurio veiklas vykdys numatomas pasitelkti subtiekėjas, vykdymo pradžios Pirkėjui pranešti tuo metu žinomų subteikėjų pavadinimus ir kontaktinius duomenis. Tiekėjas privalo informuoti Pirkėją apie minėtos informacijos pasikeitimus visu Sutarties vykdymo metu. Subtiekėjų, nenumatytų Tiekėjo pasiūlyme, kandidatūras Tiekėjas privalo iš anksto suderinti su Pirkėju; Pirkėjui sutikus su subtiekėjo pakeitimu, pakeitimas įforminamas raštu Šalims pasirašant atskirą susitarimą;
1.31. Sutarties vykdymo metu, kai tretieji asmenys (subtiekėjai) netinkamai vykdo įsipareigojimus Tiekėjui, taip pat tuo atveju, kai tretieji asmenys (subtiekėjai) nepajėgūs vykdyti įsipareigojimų Tiekėjui dėl jiems iškeltos bankroto bylos, pradėtos likvidavimo procedūros ar panašios trečiųjų asmenų (subtiekėjų) padėties, Tiekėjas gali pakeisti trečiuosius asmenis (subtiekėjus). Apie tai Tiekėjas turi informuoti Pirkėją, nurodydamas trečiųjų asmenų (subtiekėjų) pakeitimo priežastis;
1.32. gauti iš Pirkėjo visą informaciją, reikalingą tinkamam Sutarties vykdymui;
1.33. turi kitas Sutartyje ir teisės aktuose nustatytas teises.
Pirkėjas įsipareigoja:
1.34. gavęs nuomai pristatytų Prekių perdavimo–priėmimo aktą arba pateikti pastabas dėl perduodamų Prekių kokybės ir/ar neatitikties Techninėje specifikacijoje ir/ar Sutarties 2 priede nurodytiems techniniams parametrams, nurodant trūkumus ir terminą trūkumams pašalinti, arba pasirašyti Prekių perdavimo–priėmimo aktą;
1.35. priimti nuomai kokybiškas, Sutartyje nustatytus reikalavimus atitinkančias Prekes;
1.36. pasirašęs Prekių perdavimo–priėmimo aktą už tinkamos kokybės ir laiku pristatytas Prekes, atsiskaityti su Tiekėju Sutartyje nustatyta tvarka;
1.37. suteikti Tiekėjui būtiną informaciją, reikalingą tinkamam sutartinių įsipareigojimų vykdymui.
Pirkėjo teisės:
1.38. nepriimti nuomai pristatytų Prekių ir nepasirašyti Prekių perdavimo–priėmimo akto, jeigu Prekės yra nekokybiškos, neatitinka Sutartyje ir (ar) jos prieduose nustatytų reikalavimų, kol Tiekėjas nepašalins Prekių trūkumų ar nepakeis Prekės su trūkumais kokybiška Preke, išskyrus jei Šalys raštu susitars kitaip;
1.39.  teikti pastabas, taip pat žodžiu ir raštu nurodyti Tiekėjui Prekių trūkumus ir (ar) neatitikimus, reikalauti, kad jie būtų pašalinti per 5 (penkias) darbo dienas arba kitą Šalių sutartą terminą;
1.40. Sutarties vykdymo metu, prašyti Tiekėjo pateikti informaciją ir dokumentus, kurie įrodytų Tiekėjo aplinkosaugos reikalavimų laikymąsi;
1.41. Sutarties vykdymo metu, pasikeitus aplinkybėms dėl Sutarties 19.17 papunktyje nurodytų šeimos ir darbo įsipareigojimų derinimo priemonių taikymo (pvz. pasirinktos priemonės tampa nebeaktualios), Tiekėjas gali pasirinkti naujas (ne mažiau dvi) Sutarties 19.19.1-19.19.8 papunkčiuose nurodytas šeimos ir darbo įsipareigojimų derinimo priemones ir pateikti Pirkėjui jų taikymą įrodančius dokumentus;
1.42. turi kitas Sutartyje ir teisės aktuose nustatytas teises.
Šalys įsipareigoja:
1.43. sąžiningai, protingai, tinkamai, laiku ir kokybiškai atlikti savo įsipareigojimus pagal šią Sutartį;
1.44. ne vėliau kaip prieš 5 (penkias) darbo dienas raštu pranešti kitai Šaliai apie adreso arba kitų rekvizitų pasikeitimą. Šalis, nepranešusi apie savo rekvizitų pasikeitimą laiku, negali reikšti pretenzijų kad negavo pranešimų, siųstų pagal paskutinius kitai Šaliai žinomus rekvizitus, arba kita Šalis dėl naujų kitos Šalies rekvizitų nežinojimo netinkamai įvykdė savo įsipareigojimus;
1.45. laikyti Sutarties sąlygas, visą dokumentaciją ir informaciją, kurią Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.
1.46. elektroniniu paštu informuoti viena kitą apie Sutarties 53 punkte nurodytų atstovų, atsakingų už sutarties vykdymą, ir jų duomenų kontaktams pakeitimus. 

V SKYRIUS
SUTARTIES GALIOJIMAS, PAKEITIMAS, NUTRAUKIMAS IR ŠALIŲ ATSAKOMYBĖ

Sutartis įsigalioja nuo jos pasirašymo dienos ir galioja 32 (trisdešimt du) mėnesius, o finansinių įsipareigojimų atžvilgiu iki visiško tokių įsipareigojimų įvykdymo.
Sutarties pratęsimai nenumatomi.
Vykdant Sutartį gali būti atliekami techninio pobūdžio Sutarties pakeitimai, kurie visiškai nedaro įtakos šalių tarpusavio įsipareigojimų turinio pakeitimui, galimi be Viešųjų pirkimų tarnybos sutikimo. Techninio pobūdžio pakeitimais laikoma: Sutarties šalių rekvizitai, asmenų, atsakingų už Sutarties vykdymą, pakeitimas, techninės klaidos, taisomos Sutarties nuostatos, kurios prieštarauja imperatyviems teisės aktų reikalavimams (sudaryta Sutartis neatitinka pirkimo sąlygų ar (ir) pateikto pasiūlymo, todėl ją reikia keisti taip, kad šiuos dokumentus atitiktų). Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.
Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo 89 straipsnyje numatytais atvejais. 
Sutartis gali būti nutraukta:
1.47. Lietuvos Respublikos viešųjų pirkimų įstatymo 90 straipsnyje nustatytais pagrindais ir tvarka;
1.48.  Lietuvos Respublikos civilinio kodekso nustatytais pagrindais ir tvarka;
1.49. Sutartyje nustatytais terminais ir tvarka.
Sutartis gali būti nutraukiama abipusiu raštišku šalių susitarimu.
Visi Sutartyje (įskaitant jos priedus) ir iš Sutarties esmės kylantys Šalių įsipareigojimai dėl Prekių kokybės ir (ar) įsipareigojimų įgyvendinimo terminų laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 10 (dešimt) kalendorinių dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos, nebent Šalys susitartų kitaip. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu registruotu ar elektroniniu paštu Sutartyje nurodytu Sutartį pažeidusios Šalies adresu. Pranešimas apie Sutarties nutraukimą laikomas įteiktu kitai šaliai: jei teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jei teikiamas el. paštu – kitą darbo dieną po pranešimo išsiuntimo.
Pirkėjas ne vėliau kaip prieš 5 (penkias) darbo dienas įspėjęs Tiekėją turi teisę vienašališkai nutraukti Sutartį šiais atvejais:
1.50. [bookmark: _Hlk197695792]kai Tiekėjas nevykdo savo esminių įsipareigojimų, nurodytų Sutarties 19.1 ir/ar 19.2, ir/ar 19.3, ir/ar 19.5, ir/ar 19.11 papunkčiuose, ir/ar Sutarties 30 punkte;
1.51. kai Tiekėjas per Pirkėjo nustatytą protingą terminą neįvykdo nurodymo ištaisyti netinkamai įvykdytus arba neįvykdytus sutartinius įsipareigojimus;
1.52. kai Tiekėjas perleidžia Sutartį vykdyti tretiesiems asmenims be Pirkėjo rašytinio sutikimo;
1.53. kai keičiasi Tiekėjo organizacinė struktūra, teisinė forma ar teisinis statusas, veiklos pobūdis ir tai gali turėti įtakos tinkamam Sutarties įvykdymui;
1.54. Tiekėjui iškeliama bankroto byla arba jis likviduojamas, kai sustabdo ūkinę veiklą.
 Pirkėjui Sutartį vienašališkai nutraukiant Sutarties 31.1–31.4 papunkčiuose nurodytais atvejais, Tiekėjas privalo sumokėti 10 (dešimties) procentų nuo Sutarties 2 punkte nurodytos sumos dydžio baudą, kuri Šalių susitarimu laikoma minimaliais patirtais nuostoliais, ir Pirkėjui atlyginti visus tiesioginius nuostolius, kurių ši bauda nekompensuoja.
Pirkėjui Sutartį vienašališkai nutraukiant Sutarties 31.5 papunktyje nurodytu atveju, Pirkėjas Tiekėjui apmoka už iki Sutarties nutraukimo faktiškai nuomotas Prekes, už kurių nuomą dar nebuvo apmokėta.
Tiekėjas ne vėliau kaip prieš 5 (penkias) darbo dienas įspėjęs Pirkėją, turi teisę vienašališkai nutraukti Sutartį, kai dėl Pirkėjo kaltės už tinkamai ir laiku pristatytas Prekes vėluojama atsiskaityti daugiau negu 60 (šešiasdešimt) kalendorinių dienų.
Tiekėjui Sutartį vienašališkai nutraukiant Sutarties 34 punkte nurodytu atveju, Pirkėjas privalo sumokėti 10 (dešimties) procentų nuo nesumokėtos sumos dydžio baudą, kuri Šalių susitarimu laikoma minimaliais patirtais nuostoliais, ir atlyginti visus tiesioginius nuostolius, kurių ši bauda nekompensuoja.
Jei dėl netinkamo Sutarties 19.1 ir/ar 19.2, ir/ar 19.3, ir/ar 19.5, ir/ar 19.11 papunkčiuose nustatytų Tiekėjo įsipareigojimų vykdymo Pirkėjas nepasinaudoja teise nutraukti Sutarties, Pirkėjui pareikalavus, Tiekėjas Pirkėjui sumoka 10 (dešimties) procentų nuo Sutarties 2 punkte nurodytos sumos dydžio baudą. Pirkėjas turi teisę išskaičiuoti šią baudą iš Tiekėjui mokėtinos sumos. Baudos sumokėjimas nelaikomas visišku Pirkėjo nuostolių atlyginimu ir neatleidžia Tiekėjo nuo pareigos juos visiškai atlyginti.
2. Šalys atsako už Sutarties vykdymą Lietuvos Respublikos teisės aktų nustatyta tvarka. Kai Sutartis nevykdoma ar netinkamai vykdoma, viena Šalis turi teisę reikalauti tiesioginių nuostolių atlyginimo, ne didesne suma nei Sutarties kaina, o kita Šalis privalo atlyginti dėl Sutarties nevykdymo ar netinkamo vykdymo padarytus tiesioginius nuostolius. Viena Šalis privalo atlyginti kitai Šaliai patirtus tiesioginius nuostolius dėl sutartinių įsipareigojimų nevykdymo ar netinkamo vykdymo ne vėliau kaip per 10 (dešimt) darbo dienų nuo rašytinio kitos Šalies pareikalavimo gavimo dienos. Šalys turi teisę skaičiuoti viena kitai po 0,03 (tris šimtąsias) procento delspinigių nuo sumos, kuriai neįvykdyti įsipareigojimai, už kiekvieną uždelstą įvykdyti įsipareigojimus dieną. Delspinigių sumokėjimas neatleidžia Sutarties šalių nuo įsipareigojimų dėl šios Sutarties vykdymo.
3. Nustačius, kad Tiekėjas nesilaiko Sutarties 19.17 papunktyje nustatytų socialinių kriterijų, Tiekėjas, Pirkėjui pareikalavus, moka 100,00 (vieną šimtą) Eur baudą už kiekvieną nustatytą pažeidimo atvejį.

VI SKYRIUS
NENUGALIMOS JĖGOS (FORCE MAJEURE) APLINKYBĖS

Šalys nėra atsakingos už sutartinių įsipareigojimų nevykdymą esant nenugalimos jėgos (force majeure) aplinkybėms, kurių negalima numatyti arba išvengti, ar kuriomis nors priemonėmis pašalinti, kurios atsirado po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu. Nenugalimos jėgos (force majeure) aplinkybės nustatomos ir patvirtinamos vadovaujantis Atleidimo nuo atsakomybės, esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių patvirtinimo“.
Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį ir nurodydama sutartinius įsipareigojimus, kurių ji negalės vykdyti, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes.
Jei bent viena Sutarties Šalių bus paveikta nenugalimos jėgos (force majeure) aplinkybių ir dėl to nesugebės įvykdyti Sutartyje numatytų įsipareigojimų, ši Šalis raštiškai turėtų informuoti kitą Šalį apie susiklosčiusias aplinkybes ne vėliau kaip per 3 (tris) darbo dienas po įvykio. Laiku nepranešus kitai Šaliai apie nenugalimos jėgos (force majeure) aplinkybes, nukentėjusioji Šalis neturės teisės naudoti tokių aplinkybių kaip pasiteisinimo.
Pasibaigus nenugalimos jėgos (force majeure) aplinkybėms, Šalis, dėl nenugalimos jėgos (force majeure) aplinkybių negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą.
Jeigu nenugalimos jėgos (force majeure) aplinkybės ir jų padariniai tęsiasi ilgiau negu 1 (vieną) mėnesį nuo pranešimo apie jas gavimo dienos, kiekviena Šalis turi teisę atsisakyti vykdyti savo įsipareigojimus ir nutraukti Sutartį apie tai pranešusi kitai Šaliai. Tokiu atveju Šalys iki Sutarties nutraukimo dienos privalo visiškai atsiskaityti viena su kita.

VII SKYRIUS
BAIGIAMOSIOS NUOSTATOS

Vykdant šią Sutartį asmens duomenys yra tvarkomi remiantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais asmens duomenų apsaugą reglamentuojančiais teisės aktais. Tiekėjas prisiima visą atsakomybę už jam perduotų ar dėl savo funkcijų pagal Sutartį atlikimo sužinotų asmens duomenų tvarkymą ir apsaugą.
Visa informacija apie Pirkėjo ar jo nurodymu vykdomo asmens duomenų tvarkymo principus, tikslus, apimtį ir pagrindus, Pirkėjo duomenų apsaugos pareigūną, asmens duomenų subjektų, kurių duomenis tvarko Pirkėjas teises ir jų įgyvendinimo tvarką, Pirkėjo darbuotojų, dirbančių pagal darbo sutartis, ir valstybės tarnautojų pareigas, susijusias su asmens duomenų tvarkymu, viešai paskelbta Pirkėjo interneto svetainėje skyriuje „Asmens duomenų apsauga“ adresu https://sppd.lr.lt/lt/asmens-duomenu-apsauga-1/.
Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti teisės aktai. Sutartis sudaryta ir turi būti aiškinama pagal Lietuvos Respublikos teisę.
Šalys įsipareigoja laikyti paslaptyje bet kokią techninę, komercinę, finansinę ar kitokio pobūdžio informaciją, perduotą viena kitai, taip pat informaciją apie šią Sutartį bei imtis visų priemonių, kad gauta informacija nepatektų tretiesiems asmenims Sutarties galiojimo terminu bei neribotą laikotarpį po to.
Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu, kurjeriu ar elektroniniu paštu. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
Be išankstinio raštiško Pirkėjo sutikimo Tiekėjas neturi teisės perleisti jokios naudos ar intereso pagal Sutartį, sudaryti subtiekimo sutarties, išskyrus atvejį, kai Tiekėjo bankui perleidžiamos pagal Sutartį sumokėtinos lėšos. Subtiekėjų, nenumatytų Tiekėjo pasiūlyme, kandidatūras Tiekėjas privalo iš anksto suderinti su Pirkėju.
Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme pagal Pirkėjo buveinės vietą.
Sutarties kalba yra lietuvių kalba.
Jei Sutartis (ar jos pakeitimai) pasirašoma skirtingomis dienomis, tai įsigaliojimo data laikoma vėlesnio pasirašymo diena.
Šalys paskiria savo atstovus, atsakingus už sutarties vykdymą:
53.1. įgaliotas Pirkėjo atstovas:  ____________.
53.2. įgaliotas Tiekėjo atstovas: _____________.
Pirkėjo už Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas skiriamas atsakingas asmuo: ____________.
Šie Sutarties priedai yra sudėtinė ir neatskiriama Sutarties dalis:
3.1. Lengvųjų automobilių (be vairuotojų) nuomos techninė specifikacija – Sutarties 1 priedas;
3.2. Pasiūlymas lengvųjų automobilių (be vairuotojų) nuomos pirkimui – Sutarties 2 priedas;

VIII SKYRIUS

LENGVŲJŲ AUTOMOBILIŲ (BE VAIRUOTOJŲ) NUOMOS TECHNINĖ SPECIFIKACIJA

1. Socialinių paslaugų priežiūros departamentas prie Socialinės apsaugos ir darbo ministerijos (toliau – Pirkėjas), vykdydamas projektą „Kompleksinė pagalba įveikti ydingą elgesį vaikams, patekusiems į socializacijos centrą“ (toliau – Projektas), Projekto Nr. 07-025-P-0001, numato įsigyti 2 (dviejų) lengvųjų elektromobilių be vairuotojų nuomą.
2.  Reikalavimai automobiliams:
	1. Bendrieji reikalavimai

	1.1.
	Automobilio rūšis, klasifikacija
	Lengvasis keleivinis automobilis, iki 3,5 t. bendrosios masės, M1 klasės (vidutinis arba mažas visureigis, SUV klasės arba lengvasis kompaktinės klasės, arba vidutinis lengvasis automobilis (sedanas arba hečbekas)).

	1.2.
	Automobilio pagaminimo metai
	Naujas automobilis arba naudotas automobilis, pagamintas ne anksčiau kaip 2021 m.

	1.3.
	Automobilių skaičius, vnt.
	2

	1.4.
	Automobilių atitikimas techniniams reikalavimams
	Automobilis turi atitikti techninius reikalavimus, patvirtintus Lietuvos transporto saugos administracijos direktoriaus 2022 m. spalio 20 d. įsakymu Nr. 2BE-260 „Dėl techninių motorinių transporto priemonių ir jų priekabų reikalavimų patvirtinimo“ (su visais aktualiais pakeitimais).

	1.5.
	Rida perdavimo metu
	Ne didesnė nei 60 000 km.

	1.6.
	Automobilių nuomos pradžia
	Automobiliai turi būti pristatyti ir perduoti Pirkėjui 2026 m. gruodžio 1 d., pasirašant priėmimo–perdavimo aktus. Jeigu nuo sutarties pasirašymo dienos iki nurodytos datos lieka mažiau kaip 5 darbo dienos arba sutartis pasirašoma po šios datos, automobiliai turi būti pristatyti ir perduoti Pirkėjui ne vėliau kaip per 5 darbo dienas nuo sutarties pasirašymo dienos. 
Į nustatytą automobilių pristatymo ir perdavimo terminą, įskaičiuojamas 4.15 punkte nurodytos sistemos montavimo / įdiegimo laikas.

	1.7.
	Nuomos laikotarpis
	31 mėn. nuo automobilių priėmimo–perdavimo akto pasirašymo dienos.

	1.8.
	Automobilių pristatymo vieta
	F. Vaitkaus g. 61, Gruzdžiai, Šiaulių r. – 1 vnt.
Liepų g. 22, Kunioniai, Kėdainių r. – 1 vnt.
Automobiliai tiekėjo turi būti pristatyti į priėmimo vietas, suderinus su Pirkėju, kad pastarasis galėtų automobilius patikrinti, įsitikinti jų tinkamumu ir įforminti automobilių priėmimą bei perdavimą.

	1.9
	Automobilių rida nuomos laikotarpiu
	Planuojama kiekvieno automobilio rida per visą nuomos laikotarpį – apie 100 000 km. Ši rida yra orientacinė ir nelaikoma ridos limitu. Automobilio rida nuomos laikotarpiu neribojama, o viršijus planuojamą ridą papildomi mokesčiai netaikomi.

	2. Reikalavimai automobilio kėbului 

	2.1.
	Kėbulo tipas
	Vidutinis arba mažas visureigis arba lengvasis kompaktinės klasės, arba vidutinis lengvasis automobilis (sedanas arba hečbekas). Automobilis turi turėti ne mažiau kaip 4 keleivių duris.

	2.2.
	Sėdimų vietų skaičius, įskaitant vairuotoją, be papildomai įrengiamų vietų
	5 sėdimos vietos.

	3. Reikalavimai automobilio varikliui ir transmisijai

	3.1.
	Variklio tipas
	Elektrinis

	3.2.
	Variklio galingumas
	Ne mažesnė kaip 80 kW.

	3.3.
	Degalų tipas
	Elektra

	3.4.
	Traukos baterijos naudojamoji talpa

	Ne mažesnė kaip 75 kWh. Tiekėjas pasiūlyme turi nurodyti konkrečią siūlomo automobilio traukos baterijos naudojamąją talpą.


	3.5.
	Viena įkrova nuvažiuojamas atstumas

	Gamintojo deklaruojamas viena įkrova nuvažiuojamas atstumas pagal WLTP mišrųjį ciklą – ne mažesnis kaip 500 km. Tiekėjas pasiūlyme turi nurodyti konkrečią siūlomo automobilio reikšmę.


	3.6.
	Teršalų išmetimas
	Eksploatavimo metu išmetamo CO₂ kiekis — 0 g/km.

	3.7.
	Pavarų dėžės tipas
	Automatinė

	4. Įranga

	4.1.
	Daugiafunkcinis borto kompiuteris
	Rodomas baterijos įkrovos lygis ir likęs nuvažiuoti atstumas.

	4.2.
	Išoriniai veidrodėliai
	Elektra valdomi ir šildomi išoriniai šoninio vaizdo veidrodžiai.

	4.3.

	Saugos sistemos
	Automobilyje turi būti įrengtos gamintojo numatytos aktyvios ir pasyvios saugos sistemos, atitinkančios M1 kategorijos transporto priemonei taikomus Europos Sąjungos ir Lietuvos Respublikos teisės aktų reikalavimus.

	4.4.
	
	Išmani (prisitaikanti) greičio palaikymo sistema su greičio ribotuvu.

	4.5.
	
	Galiniai ir priekiniai automobilio statymo (parkavimo) pagalbos jutikliai arba galinio vaizdo kamera.

	4.6.
	Apsaugos sistema
	Gamyklinė apsaugos signalizacija, atitinkanti Kasko draudimo bendrovių reikalavimus.

	4.7.
	Vairo mechanizmas
	Multifunkcinis vairas kairėje su elektriniu stiprintuvu.

	4.8.
	Padangos / ratai
	Automobilis turi būti perduotas su sezonui tinkamomis, techniškai tvarkingomis, teisės aktų ir automobilio gamintojo reikalavimus atitinkančiomis padangomis. Tiekėjas visą nuomos laikotarpį savo sąskaita užtikrina vasarinių ir žieminių padangų komplektus, sezoninį jų keitimą, saugojimą ir nusidėvėjusių ar netinkamų eksploatuoti padangų pakeitimą. Šios išlaidos turi būti įskaičiuotos į nuomos kainą. Universalios padangos neleidžiamos.

	4.9.
	
	Atsarginis ratas, raktas rato nuėmimui ir kėliklis. Jei siūlomam modeliui gamintojas nenumato komplektavimo su atsarginiu ratu, vietoj jo automobilis turi būti sukomplektuotas gamykliniu ratų remonto komplektu (oro kompresorius, specialūs klijai).

	4.10.
	Papildoma komplektacija
	Salono (salono priekyje ir gale) ir bagažo skyriaus guminiai arba tekstiliniai kilimėliai.

	4.11.
	
	Avarinio sustojimo ženklas.

	4.12.
	
	Pirmosios pagalbos rinkinys.

	4.13.
	
	Teisės aktuose nustatytus reikalavimus atitinkantis gesintuvas.

	4.14.
	
	Šviesą atspindinti liemenė.

	4.15.
	Telemetrinės kontrolės sistema
	Iki automobilių pristatymo nurodytais adresais Tiekėjas turi sudaryti technines galimybes trečiosioms šalims automobiliuose sumontuoti ir (arba) įdiegti telemetrinę kontrolės sistemą ir neprieštarauti tokiems darbams. Telemetrinės sistemos montavimas neturi panaikinti automobilio garantijos ar draudimo apsaugos.

	4.16.
	Įkrovimo įranga ir galimybės
	Kartu su kiekvienu automobiliu turi būti pateiktas gamintojo numatytas arba su automobiliu suderinamas AC įkrovimo kabelis, skirtas įkrauti automobilį iš Type 2 standarto kintamosios srovės (AC) įkrovimo stotelių.
Automobilis turi turėti Type 2 standarto kintamosios srovės (AC) įkrovimo jungtį ir CCS2 (Combo 2) nuolatinės srovės (DC) greitojo įkrovimo jungtį.
Automobilio vidinio kroviklio priimama kintamosios srovės (AC) įkrovimo galia turi būti ne mažesnė kaip 11 kW, o didžiausia priimama nuolatinės srovės (DC) įkrovimo galia – ne mažesnė kaip 120 kW.
Šiame punkte nurodytas AC įkrovimo kabelis turi būti techniškai tvarkingas, suderinamas su siūlomu automobiliu, leisti įkrauti automobilį ne mažesne kaip 11 kW galia ir įtrauktas į nuomos kainą.


	5. Papildomi reikalavimai (įskaičiuota į nuomos kainą)

	5.1.
	Valstybinė techninė apžiūra, nustatyto dydžio mokesčiai už automobilio valstybinę techninę apžiūrą techninių apžiūrų centruose
	Lietuvos Respublikos teisės aktų nustatytu periodiškumu.

	5.2.
	Techninė priežiūra 
	Atliekama ne rečiau nei automobilio gamintojo nurodytas ridos intervalas ir (arba) pagal sezoną. Jei reikia (pvz., automobilyje dega įspėjamieji indikatoriai), techninė priežiūra atliekama dažniau. Remonto paslaugos apima garantinių ir negarantinių gedimų šalinimą, sudilusių ar sugedusių dalių, mazgų, agregatų, sutaisymą ar pakeitimą naujais, traukos baterijų diagnostiką, remontą ir keitimą bei kitas priemones normaliai automobilio techninei būklei palaikyti (įskaitant valytuvų šluotelių keitimą, gamintojo rekomenduojamas keisti alyvas, filtrus, kitus eksploatacinius skysčius bei medžiagas ir detales ir kt.).

	5.3.
	Garantinis aptarnavimas, remonto paslaugos esant gedimams
	Visu nuomos laikotarpiu. 
Tiekėjas automobilius iš Pirkėjo suderintu laiku ir vietoje, savo jėgomis ir lėšomis, nugabena į paslaugų (techninės priežiūros, papildomos priežiūros, padangų keitimo bei remonto, 24 (dvidešimt keturių) valandų technine pagalba kelyje, komplektacijos papildymo, draudiminių įvykių tvarkymo ir kt.) teikimo vietą ar/ir valstybinės techninės apžiūros atlikimo vietą bei grąžina juos Pirkėjui suderintu laiku ir vietoje. Apie automobilio paėmimą turi būti įspėtas Pirkėjo atstovas prieš 48 val.

	5.4.
	Pakaitinių automobilių suteikimas remonto metu
	Jei automobilis tampa laikinai netinkamas eksploatuoti, įvyksta draudžiamasis įvykis, dėl kurio automobilio neįmanoma eksploatuoti, arba Tiekėjo numatoma automobilio techninė priežiūra, remontas ar kiti darbai trunka ilgiau kaip 1 darbo dieną, Tiekėjas techninės priežiūros ir (arba) remonto laikotarpiui privalo ne vėliau kaip kitą darbo dieną turi pateikti pakaitinį lengvąjį elektromobilį, varomą tik elektros energija, be vidaus degimo variklio, ne blogesnių pagrindinių techninių ir saugumo charakteristikų ir ne senesnį kaip 5 metų. Pakaitinis elektromobilis turi turėti ne mažiau kaip 5 sėdimas vietas, būti techniškai tvarkingas, apdraustas ir tinkamas eksploatuoti Lietuvos Respublikoje. Tiekėjas pakaitinį elektromobilį savo jėgomis ir lėšomis pristato Pirkėjo nurodytu adresu Lietuvoje ir jį pasiima. Visos su pakaitinio elektromobilio suteikimu, pristatymu, draudimu, technine priežiūra ir grąžinimu susijusios išlaidos turi būti įskaičiuotos į nuomos kainą.

	5.5.
	Kasko draudimas
	Galiojantis visoje geografinėje Europoje (išskyrus Rusiją ir Baltarusiją), ir kurio franšizė yra ne didesnė kaip 100,00 Eur įvykiui ir 10 % franšize vagystės atveju bei keleivių draudimas dėl nelaimingų atsitikimų bei keleivių žuvimo atveju – nuomotojo sąskaita visą automobilio nuomos sutarties galiojimo laiką Polisų atnaujinimą bei  draudiminių įvykių tvarkymą be papildomo mokesčio atlieka Tiekėjas.

	5.6.
	Civilinės atsakomybės draudimas
	Galiojantis visose Europos Sąjungos šalyse, įskaitant Lietuvos Respubliką. Polisų atnaujinimą bei draudiminių įvykių tvarkymą be papildomo mokesčio atlieka Tiekėjas.

	5.7.
	Draudiminių įvykių tvarkymas
	Būtinas.

	5.8.
	Techninė pagalba
	Techninės pagalbos suteikimas kelyje visoje Lietuvoje 24 val. per parą. 

	6. Aplinkos apsaugos kriterijai

	6.1.
	Vykdomas žaliasis pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašu ir Lietuvos Respublikos alternatyviųjų degalų įstatymo 15 straipsnio reikalavimais. Nuomojamas netaršus automobilis turi būti tik elektra varoma transporto priemonė (BEV), neturinti vidaus degimo variklio, o jos išmetamo anglies dioksido (CO₂) kiekis, išmatuotas pagal taikomus Europos Sąjungos teisės aktų reikalavimus, turi būti 0 g/km. 

	7. Kiti reikalavimai

	7.1.
	Automobilių žymėjimas (Lietuvos Respublikos Vyriausybės 2009 m. gegužės 27 d. Nr. 543 nutarimas „Dėl pavyzdinių tarnybinių lengvųjų automobilių naudojimo biudžetinėse įstaigose taisyklių patvirtinimo“): turi būti galimybė ant automobilių priekinių durų užklijuoti logotipą.

	7.2.
	Pasibaigus automobilio nuomos laikotarpiui arba nutraukus nuomos sutartį prieš terminą, Tiekėjas įsipareigoja pasiimti automobilius iš Pirkėjo per 3 (tris) darbo dienas tuo pačiu adresu, kur jie buvo priimti nuomai (jeigu šalys nesusitars kitaip), surašant automobilio grąžinimo aktą.

